Diari Oficial de la Generalitat Valenciana


Sumari del DOGV 4422, del 21-01-2003 (2003/469)

ORDE de 13 de desembre de 2002, de la Conselleria de Cultura i Educació, per la qual s'aproven les bases i es convoca el premi a la labor dels llibreters de la Comunitat Valenciana en la difusió del llibre.
--------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4422

Data del DOGV
:   21-01-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/469


Data del document
:   13-12-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * distinció honorífica
    * llibreria
    * premi cultural

ORDE de 13 de desembre de 2002, de la Conselleria de Cultura i Educació, per la qual s'aproven les bases i es convoca el premi a la labor dels llibreters de la Comunitat Valenciana en la difusió del llibre. [2003/M469]
  
La Generalitat Valenciana, segons establix l'article 31.4 de l'Estatut d'Autonomia de la Comunitat Valenciana, té competència exclusiva en matèria de cultura. I conforme a això, resulta oportú incentivar les iniciatives i activitats dels llibreters valencians que propicien la difusió del llibre i els hàbits de lectura.
  
Per tot això, fent ús de les facultats que em conferix l'article 35 de la Llei de la Generalitat Valenciana 5/1983, de 30 de desembre, de Govern Valencià,
  
ORDENE
  
Primer
  
Es convoca un concurs públic per a la concessió del premi a la labor dels llibreters de la Comunitat Valenciana en la difusió del llibre per a l'any 2003 i s'aproven les bases per les quals es regix esta convocatòria, incloses en l'annex I de la present orde, i el model d'instància de sol·licitud (annex II).
  
Segon
  
L'import global màxim destinat a estes ajudes serà de quinze mil euros (15.000 EUR) i es farà efectiu a càrrec del pressupost de l'any 2003 de la Generalitat Valenciana, dins de l'aplicació pressupostària 31.11.891.13.2, dins de la línia T5502000, denominada Premi a la labor dels llibreters de la Comunitat Valenciana en la difusió del llibre i quedarà condicionada la concessió de les subvencions a l'existència en els esmentats pressupostos de crèdit adequat i suficient, conforme allò disposat en l'Orde de 26 de setembre de 1994 (DOGV de 6 d'octubre de 1994), de la Conselleria d'Economia i Hisenda.
  
Disposició addicional
  
Única
  
Conforme a l'Orde de 26 de setembre de 1994, de la Conselleria d'Economia i Hisenda, referent a la tramitació anticipada d'expedients de gasto, tots els actes dictats en l'expedient de subvenció que es convoca per la present orde estaran condicionats al fet que, en dictar la resolució de concessió de la subvenció, es mantinguen les mateixes circumstàncies de fet i de dret existents en el moment en què es produïren eixos actes.
  
Disposicions finals
  
Primera
  
Es delega en el director general del Llibre, Arxius i Biblioteques la facultat de resoldre la concessió d'estos premis i se l'autoritza perquè, en l'àmbit de les seues competències, adopte les mesures necessàries per al desplegament i l'execució de la present orde.
  
Segona
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
Tercera
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, el present acte, que posa fi a la via administrativa, es podrà recórrer potestativament en reposició o bé plantejar directament recurs contenciós administratiu, en els terminis i davant el òrgans que s'indiquen a continuació:
  
a) El recurs de reposició s'interposarà davant el conseller de Cultura i Educació, en el termini d'un mes comptador des de l'endemà de la publicació.
  
b) El recurs contenciós administratiu es plantejarà davant el Tribunal Superior de Justícia de la Comunitat Valenciana en el termini de dos mesos comptadors des de l'endemà de la publicació.
  
València, 13 de desembre de 2002
  
El conseller de Cultura i Educació,
  
MANUEL TARANCÓN FANDOS
  
ANNEX I
  
Bases de la convocatòria per a l'adjudicació del premi a la labor dels llibreters de la Comunitat Valenciana en la difusió del llibre per a 2003.
  
Primera
  
Requisits per a la concessió del premi:
  
a) Es concedirà un únic premi a una llibreria de la Comunitat Valenciana que haja destacat per la seua labor en la difusió del llibre i la promoció de la lectura durant el 2002.
  
b) Els sol·licitants seran les entitats contemplades en el punt d) d'esta base. Eixes entitats podran proposar com a candidates al premi aquelles llibreries, la seu social de les quals estiga a la Comunitat Valenciana, que en complisquen la finalitat.
  
c) Les llibreries proposades hauran de tindre una activitat ininterrompuda mínima de dos anys. La Comissió Tècnica de Valoració d'este premi podrà establir excepcions amb les llibreries que no complisquen este requisit, o siguen de nova creació, si la seua labor comporta un especial interés cultural o innovador.
  
d) Podran proposar candidatures al premi les associacions i gremis de llibreters de la Comunitat Valenciana, associacions relacionades amb el sector del llibre (associacions d'escriptors, il·lustradors, editors, distribuïdors, bibliotecaris, etc.) i institucions culturals públiques i privades amb seu a la Comunitat Valenciana.
  
e) Cada proponent podrà presentar al premi fins a dos llibreries.
  
f) La dotació del premi és 15.000 euros i el beneficiari serà una llibreria.
  
Segona
  
No podran ser candidates al premi:
  
a) Aquelles llibreries pertanyents a organismes i empreses públiques.
  
b) Aquelles llibreries el sistema de vendes i la difusió de les quals siga únicament a través d'internet.
  
c) Aquelles llibreries en què la comercialització del llibre i la cultura escrita no siga l'element bàsic.
  
Tercera
  
Sol·licituds:
  
1. El termini de presentació de sol·licituds serà de 30 dies hàbils, comptadors des de l'endemà de la publicació de la present convocatòria en el Diari Oficial de la Generalitat Valenciana. Els terminis que acaben en dissabte i els dies 24 i 31 de desembre o qualsevol altre que reglamentàriament es declare inhàbil, es consideraran prorrogats al primer dia hàbil següent.
  
2) Podran presentar candidatures al premi les entitats contemplades en la base primera, apartat d, de l'annex I d'esta convocatòria que hauran de formalitzar-se segons el model inclòs en l'annex II de la present orde, i anirà acompanyada dels originals o de fotocòpies compulsades dels documents següents:
  
a) Estatuts de l'entitat.
  
b) Número de registre de l'entitat en el cas que en tinga.
  
c) Document de l'acord de l'òrgan Directiu de l'entitat, ja siga Assemblea General o Junta Directiva, que nomena el representant de esta per a cursar la sol·licitud.
  
d) Fotocòpia compulsada del document nacional d'identitat del representant.
  
e) Declaració per part del representat legal d'esta que l'entitat està radicada a la Comunitat Valenciana.
  
f) Memòria en què s'exposaran els motius i raons que justifiquen la candidatura de la llibreria, o llibreries, al premi. Eixa memòria haurà de contemplar trajectòria, activitat professional, tipologia dels fons, implantació i repercussió social, així com totes aquelles característiques i actuacions que constituïsquen un factor determinant per a la difusió del llibre i la promoció de la lectura.
  
Esta memòria haurà de ser aprovada per l'òrgan directiu de l'entitat, ja siga Assemblea General o Junta Directiva.
  
3) La documentació assenyalada en l'apartat anterior es podrà presentar, compulsada com cal quan siga fotocòpia, en el Registre General de la Conselleria de Cultura i Educació, al Registre de les direccions territorials de Cultura i Educació de Castelló, València o Alacant o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4) Les instàncies de sol·licitud es facilitaran als interessats en el Registre General de la Conselleria de Cultura i Educació i al Registre de les direccions territorials de Cultura i Educació de Castelló, València o Alacant.
  
5) Si la sol·licitud no reunix els requisits i documents que s'assenyalen en esta base es requerirà a l'interessat perquè, en un termini de deu dies, esmene la falta o aporte els documents preceptius, amb indicació que, si no ho fera així, es considerarà que desistix de la petició prèvia resolució, d'acord amb l'article 71, apartat 1 de la Llei 30/1992, de 26 de novembre de Règim Jurídic de les Administracions Públiques i del Procediment Administratiu Comú, modificat per la Llei 4/1999, de 13 de gener.
  
Quarta
  
1. Es nomena una Comissió Tècnica de Valoració de les sol·licituds, integrada per:
  
President: el director general del Llibre, Arxius i Biblioteques.
  
Vocals:
  
Tres representants de les associacions i gremis de llibrers.
  
Un representant del col·lectiu d'escriptors.
  
Un representant del col·lectiu d'il·lustradors.
  
Un representant del sector editorial.
  
Un representant del sector de la distribució.
  
Un representant del col·lectiu bibliotecari.
  
Secretari sense vot: el cap del Servici del Llibre.
  
2. La Comissió Tècnica de Valoració examinarà les candidatures presentades i, segons criteris d'interés i oportunitat entorn de la difusió del llibre i la promoció de la lectura, elaborarà la proposta d'adjudicació d'este premi, l'aprovació de la qual correspondrà al director general del Llibre, Arxius i Biblioteques, el qual dictarà per delegació una resolució que serà notificada a la llibreria beneficiària.
  
3. Si en el termini de tres mesos, comptats a partir de la data en què la presentació de les sol·licituds per les entitats proponents haja tingut entrada en el registre de l'òrgan competent per a tramitar-la, no s'aprova la resolució corresponent i es realitza la notificació als interessats, s'entendrà que totes les peticions presentades han sigut desestimades.
  
4. El premi no podrà quedar declarat desert.
  
Quinta
  
Forma de pagament:
  
a) El pagament s'efectuarà una vegada notificada la resolució a la llibreria premiada.
  
b) Per a fer efectiu este pagament, la llibreria beneficiària haurà d'haver presentat prèviament la documentació següent, en el termini de trenta dies a partir de la recepció de la notificació de la resolució:
  
1) Imprés d'altes de tercers per a pagaments de la Generalitat Valenciana omplit com cal segons model de l'annex III.
  
2) Certificats acreditatius que la llibreria es troba al corrent de les seues obligacions tributàries ?tant pel que fa als tributs estatals com als autonòmics-, inclòs l'impost d'activitats econòmiques, i davant de la Seguretat Social, referida als 12 mesos anteriors a la sol·licitud de la subvenció, en els termes previstos en l'Orde de la Conselleria d'Economia i Hisenda de 30 de maig de 1996 (DOGV de 21 de juny de 1996).
  
Sexta
  
Obligacions des beneficiari:
  
a) Sotmetre's a les actuacions de control financer que corresponen a la Intervenció General relatives a les ajudes concedides.
  
b) Comunicar a la Conselleria de Cultura i Educació l'obtenció de subvencions o ajudes per al mateix objecte, procedents de qualssevol administracions o ens públics.
  
Sèptima
  
Serà procedent el reintegrament de les quantitats percebudes i l'exigència d'interessos de demora, des del pagament de l'ajuda, en els casos següents:
  
a) Obtindre l'ajuda sense complir les condicions requerides per això.